proxectonos/corpus_dominio_legal_administrativo_tmp huggingface dataset:
18/01/2013 | Administración LocalMunicipal
Boimorto
Anuncio de aprobación do padrón fiscal da taxa polo subministro de auga, recollida de lixo e rede de sumidoiros correspondente ao cuarto trimestre do período impositivo de 2012Anuncio de aprobación do padrón fiscal da taxa polo subministro de auga, recollida de lixo e rede de sumidoiros correspondente ao cuarto trimestre do período impositivo de 2012

Por Decreto da Alcaldía número 427/2012 de data 28 de decembro de 2012 acordouse o seguinte: Primeiro.- Aprobar o padrón das taxas de subministro de auga potable, recollida de lixo e rede de sumidoiros correspondente ao cuarto trimestre do 2012 e as liquidacións resultantes deste, cos seguintes datos: 1305 DEBEDORES ABASTECEMENTO DE AUGA. Padrón: 11.522,00 €, IVE excluído (ive de 10% = 1.153,96 €) RECOLLIDA DE LIXO: Padrón: 17.810,00 € REDE DE SUMIDOIROS Padrón: 903,00 € Segundo.- Expoñer ó público tódos os datos incorporados ó padrón durante o prazo de 15 días, que se contarán a partir do día seguinte da publicación do anuncio no BOP. Esta exposición, polo prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102 da Lei 58/2003, do dezasete de decembro, Xeral Tributaria. Terceiro.- Contra as liquidacións incorporadas ó padrón tódolos interesados poderán interpor recurso de reposición ante esta alcaldía, segundo o disposto no artigo 14.2 do Texto refundido da Lei reguladora das facendas locais aprobado polo Real decreto lexislativo 2/2004, do 5 de marzo, no prazo dun mes, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado I) do precepto anteriormente mencionado. O recurso entenderase desestimado se non se resolve expresamente no prazo dun mes, dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. Cuarto.- O prazo de cobramento en período voluntario abranguerá dende o día 26 de xaneiro ao 26 de marzo de 2013. O pagamento farase efectivo nas oficinas do Concello se ben existe a posibilidade de domiciliar o pagamento das liquidacións nas entidades financeiras. Transcorrido este prazo iniciarase o período executivo e a débeda resultante esixirase polo procedemento de apremio, co recargo do 20% e os xuros de mora que se xeren dende o inicio do devandito período. Non obstante, o recargo será do 10% e non se esixirán xuros de mora se a débeda se paga antes de recibir a notificación da providencia de apremio. Boimorto, 9 de xaneiro de 2013 O alcalde Asdo.- José Ignacio Portos Vázquez
18/01/2013 | Administración LocalMunicipal
Cerceda
Secretaría
Baixa de oficio

Esta Alcaldía comprobou que as persoas que se relacionan máis abaixo, empadroadas neste concello, non residen neste termo municipal durante a maior parte do ano, incumprindo deste xeito os requisitos establecidos no artigo 54 do Regulamento de poboación e demarcación territorial para figurar no padrón municipal de habitantes, ábrese un prazo de 15 días, que empezará a contar desde o día seguinte de publicar este anuncio no Boletín Oficial da Provincia da Coruña, para que as persoas interesadas presenten ante esta Alcaldía as alegacións que consideren oportunas respecto á súa situación no padrón de habitantes. Despois de que remate o dito prazo, informámolos de que continuaremos cos trámites relativos á baixa de oficio no padrón de habitantes de Cerceda. Cerceda, 11 de xaneiro de 2013 O alcalde José García Liñares
18/01/2013 | Administración LocalMunicipal
Vedra
Secretaría-Intervención
Anuncio formalización de contratos

Formalización contrato de subministro de camión compactador de recollida de residuos sólidos urbanos De acordo co establecido no artigo 154.2 do Real Decreto Lexislativo 3/2011, do 14 de novembro, polo que se aproba o Texto Refundido da Lei de contratos do sector público, procédese a publicación da formalización do seguinte contrato: a) Organismo: Concello de Vedra b) Dependencia que tramita o expediente: Secretaría a) Tipo de contrato: contrato de subministro b) Descrición do obxecto: “camión compactor de recollida de residuos sólidos urbanos” c) Publicación do anuncio de licitación: BOP num.207/12, do 30 de outubro de 2012 e no Perfil do Contratante: www.concellodevedra.com a) Tramitación: ordinaria b) Procedemento: aberto con varios criterios de adxudicación 4º.- Orzamento base de licitación: 147.500,00 euros a) Data: 13/12/2012 b) Órgano: Xunta de Goberno Local c) Adxudicatario: Louzao Vehículos Industriales Coruña, S. L. U d) Importe de adxudicación: 121.850,00 euros máis IVE a) Data de formalización: 4 de xaneiro de 2013 Vedra, 7 de xaneiro de 2013 O ALCALDE Asdo. Carlos Martínez Carrillo
18/01/2013 | Administración LocalMunicipal
Ames
Edicto orde de execución decreto 2354/2012. José Míguez Martínez

Anuncio do Departamento de Urbanismo do Concello de Ames, polo que se empraza aos interesados para ser notificado por comparecencia. De conformidade co disposto no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal dúas veces, emprázase aos interesados que se sinalan no anexo para notificárselles a comparecencia. A comparecencia deberá efectuarse no prazo de dez días contados desde o seguinte ao da publicación deste anuncio nas oficinas dos servizos de urbanismo do Concello de Ames, situadas na rúa Alcalde Lorenzo, nº 2, 1º, Bertamiráns, das 9.00 ás 14.00 horas, de luns a venres. Unha vez transcorrido o dito prazo sen efectuarse a comparecencia, a notificación entenderase producida dende o día seguinte. Ames, 10 de xaneiro de 2013 O alcalde Santiago V. Amor Barreiro ANEXO 1. Expediente: Decreto 2354/2012 Interesado: José Míguez Martínez Acto notificado: orde de execución por motivos de seguridade, salubridade e ornato público
18/01/2013 | Administración LocalMunicipal
Boimorto
Aprobación inicial modificación do regulamento de funcionamento do centro de día

O Pleno municipal en sesión ordinaria celebrada en data 27/12/2012 acordou aprobar inicialmente a modificación do Regulamento de funcionamento do Centro de día. Asi mesmo acordou expoñe-lo expediente a información pública e audiencia aos interesados, previo anuncio no taboleiro de anuncios do Concello e no Boletín Oficial da Provincia, por un prazo de trinta días hábiles a contar dende o seguinte á publicación deste anuncio no BOP, aos efectos de presentación de reclamacións polos interesados, e no suposto de que non se presentaran reclamacións entenderíase automáticamente elevada a definitiva a aprobación ata entón provisional, de conformidade co disposto no artigo 49 da Lei 7/1985 de bases do réxime local. Boimorto, 11 de xaneiro de 2013 O Alcalde: Asdo.- José Ignacio Portos Vázquez
18/01/2013 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (O-33/2012)

1. Entidade adxudicadora: Concello de A Coruña. a) Dependencia: Departamento de Contratación. b) Número de expediente: O-33/2012 2. Obxecto do contrato: Remodelación do Parque de Santa Margarita-Fase 1ª. Prazo de execución: tres meses.3. Tramitación: ordinaria. Procedemento: aberto.4. Orzamento base de licitación: 91.961,64 € (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: vinteseis días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Tablón de Anuncios de Contratación e/ou Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 9 de xaneiro de 2013. O ALCALDE, P. D. A Tte. Alcalde Responsable de Facenda e Administración Pública Asdo.: Rosa Mª Gallego Neira.
18/01/2013 | Administración LocalMunicipal
Ribeira
Baixas de oficio. Expediente 37/2012

Ref./ secretaría xeral/estatística/aux. administrativo/a. g. f. Resultados infrutuosos os intentos de notificación a dona Adashiely María Febles Feliz, cuxo último domicilio figura na Avda. da Coruña, 84 5º esquerda desta cidade, de escrito desta Alcaldía, de data 15 de outubro de 2012, comunicándolle a necesidade de actualización dos datos na súa inscrición neste Padrón de habitantes, e segundo información facilitada por esta Policía Local, en data 09/10/2012, non reside neste domicilio, coa advertencia expresa de que se así non o fixese se procedería ao inicio de expediente para declarar a baixa de oficio. De conformidade co previsto nos artigos 72, 59 e 54 do R. D. 1690/86 polo que se aproba o Regulamento de Poboación e Demarcación Territorial das Entidades Locais; así como en virtude do disposto na Resolución de 1 de abril de 1997 da Presidencia do Instituto Nacional de Estadística e a Dirección Xeral de Cooperación Territorial, pola que se ditan instrucións técnicas aos Concellos sobre a xestión e revisión do padrón municipal, e en cumprimento do artigo 58 da Lei 30/1992, de 26 de novembro, Reguladora do Réxime Xurídico das Administracións Públicas e do Procedemento Administrativo Común, polo presente procede e tramítase expediente administrativo para proceder no seu caso á baixa neste padrón Municipal de Habitantes, por existir presunción de que non reside durante a maior parte do ano no domicilio situado na rúa Avda. da Coruña, 84 5º esquerda de Riveira, comunicándolle que contra desta presunción poderá en prazo de quince días hábiles contados a partir do seguinte á publicación do presente no Boletín Oficial da Provincia, manifestar se está de acordo ou non coa baixa, podendo, neste último caso, alegar e presentar os documentos e xustificacións que estime pertinentes ao obxecto de acreditar que é neste municipio no que reside o maior número de días ao ano. Riveira, 23 de novembro de 2012 Dou fe A alcaldesa acctal., A secretaria xeral, Mª Dolores Elorduy Callón Angela Mª Viqueira Allo
07/01/2013 | Administración LocalMunicipal
A Pobra do Caramiñal
Edicto de notificación por comparecencia

Intentada sen éxito a notificación, publícase a presente en cumprimento do establecido no artigo 112 da Lei 58/2003, de 17 de decembro, Xeral Tributaria (LXT), citando por comparecencia a INVERSORA ARRENDADORA GALLEGA SL con NIF B70137708 e sinalando que o texto íntegro da notificación atópase a súa disposición no Rexistro Xeral do Concello de A Pobra do Caramiñal, c/Gasset, 28, en horario de luns a venres de 8 a 15:00 horas. A comparecencia deberá producirse no prazo de 10 días hábiles, contados dende o seguinte ao da publicación do presente edicto no BOP. Transcorrido o prazo sen producirse a comparecencia, a notificación entenderase producida a tódolos efectos legais o día seguinte do vencemento do prazo sinalado. Acto a notificar: RECURSO DE REPOSICIÓN PROVIDENCIA DE CONSTRINXIMENTO IMPOSTO SOBRE BENS INMOBLES (IBI). En A Pobra do Caramiñal, a 18 de decembro de 2012 O Alcalde Asdo. Isaac Maceiras Rivas
07/01/2013 | Administración LocalMunicipal
Ortigueira
Secretaría
Aprobación inicial Ordenanza reguladora da administración electrónica municipal

O Pleno do Concello de Ortigueira, en sesión ordinaria realizada o día 27 de decembro de 2012, acordou a aprobación provisional da Ordenanza reguladora da administración electrónica municipal. De conformidade co disposto no artigo 49 da Lei 7/1985, de 2 de abril, reguladora das bases do réxime local, sométese o expediente a información pública polo prazo de TRINTA días, a contar dende o seguinte ao da inserción do presente anuncio no Boletín Oficial da Provincia, co fin de que os interesados poidan examinalo e presentar as reclamacións e suxerencias que estimen oportunas, encontrándose o expediente de manifesto na Secretaría do Concello durante o prazo sinalado. De non presentarse reclamacións durante o citado prazo a Ordenanza considerarase definitivamente aprobada. Ortigueira, 27 de decembro de 2012. O alcalde, Asdo.: Rafael J. Girón Martínez
07/01/2013 | Administración LocalMunicipal
Cee
Aprobación inicial do Orzamento municipal 2013

O Pleno do Concello de Cee, na sesión extraordinaria realizada o día 27 de decembro de 2012, acordou aprobar inicialmente o orzamento xeral municipal para o exercicio de 2013. O que se fai público de acordo co disposto no artigo 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, co fin de que durante o prazo de 15 días hábiles, contado a partir do día seguinte á publicación deste anuncio no BOP, os interesados poidan examinar o expediente e presentar as reclamacións que estimen oportunas. No caso de que durante o prazo de información pública haxa reclamacións, estas serán resoltas polo Pleno, en caso contrario entenderase definitivamente adoptado o acordo, ata entón provisional. Cee, 28 de decembro de 2012 A alcaldesa Zaira Rodríguez Pérez
07/01/2013 | Administración LocalMunicipal
A Coruña
Hacienda y Administración Pública
Servizo de Xestión Tributaria. Departamento de Inspección de Tributos
Edicto de citación para a notificación de expedientes administrativos da inspección de tributos

A Inspección de Tributos do Concello da Coruña intentou notificarlles por dúas veces aos suxeitos pasivos ou obrigados/as ao pagamento, por si ou a través da súa representación legal, os expedientes correspondientes. Dado que non foi posible, por resultar descoñecidos ou ausentes no seu domicilio, por medio do presente edicto e, de conformidade co disposto no art.112 da Lei 58/2003, de 17 de decembro, Xeral Tributaria, requírese ós obrigados tributarios que están relacionados no documento que se achega para ser notificados por comparecencia. Os interesados ou seus representantes deberán comparecer no prazo máximo de quince días naturais, contados dende o día seguinte ó da publicación deste edicto no Boletín Oficial da Provincia. Transcorrido o dito prazo e de non comparecer, a notificación entenderase realizada a tódolos efectos legais dende o día seguinte ó do vencimento do prazo sinalado para comparecer. Edificio de Servizos Económicos Municipais, Departamento de Inspección de Tributos Rúa da Franxa 20-2º 15001–A CORUÑA Horario: de 8 a 14 horas, de luns a venres. A Coruña, 20 de decembro de 2012 Por delegación da Xunta de Goberno Local, O DIRECTOR DE FACENDA E ADMINISTRACIÓN PÚBLICA Asdo.: Martín González Rodríguez
07/01/2013 | Administración LocalMunicipal
Ames
Notificación por comparecencia de dilixencia de embargo de contas

CITACIÓN PARA NOTIFICACIÓN POR COMPARECENCIA DE DILIXENCIAS DE EMBARGO DE CONTAS ABERTAS EN ENTIDADES DE DEPÓSITO. De conformidade co disposto no artigo 112 da Lei 58/2003, do 17 de decembro, xeral tributaria, e artigos 59.5 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, do 27 de novembro de 1992 (redacción Lei 4/1999, do 13 de xaneiro, e Lei 24/2001, do 27 de decembro), e non sendo posible notificar a dilixencia de embargo de contas abertas en entidades de depósito, por causas non imputables a esta Administración local, cítase aos debedores que a continuación se relacionan para que no prazo de 15 días naturais, contados a partir do seguinte ao da publicación deste anuncio, pasen a retirar persoalmente ou por medio de representante, as notificacións que figuran na relación adxunta, na Oficina de Recadación do Concello de Ames, sita na rúa Entrerríos, n.º 6-baixo, en horario de 08.30 a 14.30 horas de luns a venres e de 16.15 a 18.30 de luns a xoves (teléfono 981 88 49 19, fax 981 89 16 92 e correo electrónico: ames@canaltributos. com). Transcorrido o citado prazo sen comparecer, a notificación entenderase producida a tódolos efectos legais desde o día seguinte ao do vencemento do prazo anteriormente sinalado. O órgano responsable da tramitación do procedemento executivo é a Tesourería deste Concello. Ames, a 04 de decembro de 2012. A tesoureira Asdo.: M.ª Belén Rodríguez Tourón
07/01/2013 | Administración LocalMunicipal
Cee
Aprobación inicial da modificación da relación de postos de traballo do persoal laboral: peón de limpeza de dependencias

O Pleno do Concello de Cee, na sesión extraordinaria realizada o día 27 de decembro de 2012, acordou aprobar inicialmente a modificación da relación de postos de traballo do persoal laboral fixo mediante a amortización do posto identificado coa denominación seguinte: “Peón de limpeza de dependencias”. Código 02.02.03. De conformidade co disposto nos artigos 90.2 da Lei 7/1985, de 2 de abril, LBRL, 126 e 127 do Texto Refundido de disposicións vixentes en materia de Réxime Local, aprobado por R. D. Lvo.781/1986, de 18 de abril, así como no 169 do R. D. Lvo.2/2004, polo que se aproba o Texto Refundido da Lei Reguladora das Facendas Locais, sométese o dito acordo a información pública e audiencia aos interesados polo prazo de quince días hábiles, a contar dende o seguinte á publicación deste anuncio no Boletín Oficial da Provincia, para os efectos de presentación de reclamacións ou suxestións. No caso de presentarse reclamacións ou suxestións, estas serán resoltas polo Pleno, en caso contrario entenderase definitivamente adoptado o acordo, ata entón provisional, de conformidade co disposto nos artigos 126 do R. D. Lvo.781/1986 e 169 do R. D. Lvo.2/2004. Cee, 28 de decembro de 2012 A alcaldesa Zaira Rodríguez Pérez
07/01/2013 | Administración LocalMunicipal
Muros
Aprobación inicial orzamento xeral para o 2013

Aprobado inicialmente polo Pleno do Concello, en sesión celebrada en data 26 de Decembro do 2.012, o Orzamento Xeral para o exercicio económico do DOUS MIL TRECE (2013), así como o cadro de persoal, en cumprimento do disposto no artigo 169.1 do RDL 2/2004, Texto Refundido Lei Facendas Locais, exponse ó público na Secretaría deste Concello, polo prazo de 15 días hábiles, a contar dende o seguinte o da inserción deste Edito no B. O. P., a fin de que durante o mesmo poidan formularse reclamacións ou alegacións. MUROS a 27 de Decembro do 2.012. A ALCALDESA Caridad Gonzalez Cerviño
07/01/2013 | Administración LocalMunicipal
A Pobra do Caramiñal
Edicto de notificación por comparecencia

Intentada sen éxito a notificación, publícase a presente en cumprimento do establecido no artigo 112 da Lei 58/2003, de 17 de decembro, Xeral Tributaria (LXT), citando por comparecencia a SONIA MILAGROS MARIA CLAUSTRO TOFT SANCARLOS Y NORA CECILIA SALIMU RITORE LLAGO con NIF E15093966 e sinalando que o texto íntegro da notificación atópase a súa disposición no Rexistro Xeral do Concello de A Pobra do Caramiñal, c/Gasset, 28, en horario de luns a venres de 8 a 15:00 horas. A comparecencia deberá producirse no prazo de 10 días hábiles, contados dende o seguinte ao da publicación do presente edicto no BOP. Transcurrido o prazo sin producirse a comparecencia, a notificación entenderase producida a tódolos efectos legais o día seguinte do vencemento do prazo sinalado. Acto a notificar: alta como suxeito pasivo no padrón do IBI. En A Pobra do Caramiñal, a 14 de decembro de 2012 O Alcalde Asdo. Isaac Maceiras Rivas
07/01/2013 | Administración LocalMunicipal
Sada
Alcaldía
Aprobación inicial da modificación do Regulamento Orgánico Municipal

Aprobada inicialmente polo Pleno da Corporación en sesión do 21 de decembro de 2012 a modificación do Regulamento Orgánico Municipal, ábrese un período de información pública e audiencia aos interesados coa finalidade de que se poidan presentar as suxestións e alegacións que xulguen oportunas no prazo de trinta días, contados a partir da inserción deste anuncio no Boletín Oficial da Provincia. O expediente está a disposición dos interesados nas oficinas da Secretaría municipal. De non producirse reclamacións no prazo sinalado, o regulamento entenderase aprobado definitivamente. Sada, 3 de xaneiro de 2013 O Alcalde Asdo.: Ernesto Anido Varela
07/01/2013 | Administración LocalMunicipal
Ferrol
Tesourería
Notificación de expedientes de compensación

Edicto de notificación por comparecencia de expedientes de compensación Téndose intentado a notificación en dúas ocasións a través de carta certificada, con acuse de recibo ao obrigado tributario ou, no seu caso, ao seu representante da resolución do concelleiro delegado de Facenda ao expediente de compensación iniciado de oficio por este Concello, e sendo devolta por Correos tras dous intentos de notificación, procédese a notificar a través do Boletín Oficial da Provincia, de conformidade co disposto no artigo 112 da Lei 58/2003, do 17 de decembro, xeral tributaria, ao obrigado tributario ou ao seu representante, para que compareza no Excmo. Concello de Ferrol, sito na praza de Armas, s/n, Ferrol (horario de atención ao público de 9.00 a 13.30 horas), no prazo de 15 días naturais, contados a partires do día seguinte ao da publicación do presente edicto no Boletín, advertíndolle que transcorrido o antedito prazo sen comparecer, entenderase producida a notificación a todos os efectos legais dende o día seguinte ao do vencemento do prazo sinalado. Ferrol, 18 de decembro 2012. O concelleiro delegado de Facenda Asdo.: Alejandro Langtry Caínzos
07/01/2013 | Administración LocalMunicipal
Cambre
Contratación: Anuncio de procedemento aberto (cun único criterio de valoración: Factor prezo)

a) Organismo: Concello de Cambre. b) Dependencia que tramita o expediente: Secretaría-Contratación. c) Obtención de documentación e información: 1) Dependencia: Concello de Cambre.2) Domicilio: Adro, n.º 1.3) Localidade e código postal: Cambre 15660.4) Teléfono: 981 613 128 (ext.131). 5) Telefax: 981 674 031.6) Correo electrónico: feil@cambre. org /auxiliarcontratacion@cambre. org 7) Dirección de Internet do perfil de contratante: www.cambre.es 8) Data límite de obtención de documentos e información: Ata as 14 horas do día anterior ao que remate o prazo para presentar as proposicións. d) Número do expediente: 12/47-19 OB a) Tipo: Contrato de obra Descrición: “Construción dunha nova instalación para o servizo de Protección Civil de Cambre” cofinanciado pola Excma. Deputación de A Coruña Lugar de execución: Concello de Cambre b) Prazo de execución: Seis meses contados a partir do día seguinte ao da firma da Acta de Comprobación do Replanteo, salvo que exista reserva fundada que impida o seu comezo (cláusula 5.1 do prego) c) Referencia de Nomenclatura: a) Tramitación: Ordinaria b) Procedemento: Aberto c) Criterios de adxudicación: O único criterio para a adxudicación deste procedemento aberto é o factor prezo Prezo SEN IVE: 307.178,77 euros IVE: 64.507,54 euros Total (A + B): 371.686,31 euros (IVE incluído) Provisional: Non se esixe. Definitiva: 5% do prezo de adxudicación, IVE excluído. Clasificación non requirida a) Data límite de presentación: Das 9:00 ás 14:00 horas (9:00 a 13:00 os sábados) dentro do prazo de vinte e seis días naturais, a partir do seguinte ao da publicación do anuncio no Perfil do Contratante, (www.cambre.es). b) Presentarase en dous sobres pechados - Sobre A, subtitulado “Documentación”, conterá a documentación esixida na cláusula 12.1 do prego. - Sobre C, subtitulado “Oferta económica”, conterá a documentación esixida na cláusula 12.3 do prego. c) Lugar de presentación: Dependencia: Concello de Cambre. Rexistro de Entrada, art.38.4 da Lei 30/92. Domicilio: Adro, número 1 Localidade e código postal: Cambre, 15660.8. Gastos de publicidade: Serán por conta do adxudicatario. Departamento de Secretaría-Contratación, planta baixa da Casa do Concello (tlfno.981613128 ext.131) e Perfil do Contratante (www.cambre.es). 10. Pregos de cláusulas administrativas particulares e prescricións técnicas: Perfil do Contratante (www.cambre.es) 11. Proxecto: Oficina de Atención Telefónica e ao Público do Concello de Cambre, c/Adro, nº 1, Cambre (Edificio consistorial), previo abono da taxa correspondente de 15 euros. Cambre, 2 de xaneiro de 2013 O concelleiro delegado Réxime Interior, Patrimonio e Contratación D. Felipe Andreu Barallobre
07/01/2013 | Administración LocalMunicipal
Ferrol
Instituto Municipal de Facenda do Concello de Ferrol
Edicto calendario do contribuinte do exercicio 2013

O Sr. Presidente do Instituto Municipal de Facenda do Concello de Ferrol, a proposta do Vicepresidente do mesmo, dictou con data de hoxe resolución en relación coa aprobación do CALENDARIO DO CONTRIBUINTE PARA O EXERCICIO 2013 e que cumplirá, asemesmo, coa función de publicación do anuncio de cobranza a que se refire o artigo 24 do Regulamento Xeral de Recadación, aprobado por R. D. 939/2005 do 29 de xullo, en relación cos distintos prazos de cobranza que en período voluntario se van a outorgar ós contribuíntes para o pagamento dos tributos, prezos públicos e ingresos patrimoniais cuio cobro se esixa mediante padrón de forma periódica ó longo do vindeiro exercicio 2013 polo Excmo. Concello de Ferrol. Os ingresos a recadar son os pagamentos periódicos, correspondentes ó exercicio 2013 polos seguintes recursos: Para o cobramento dos citados tributos o Concello remitirá ó enderezo dos contribuíntes un díptico co obxecto de que o seu importe sexa ingresado, no prazo voluntario indicado no cadro anterior, nas contas restrinxidas do Concello a través de calquera oficina das seguintes entidades colaboradoras, que admitirán ditos ingresos todos os días laborables para as mesmas durante as horas de caixa: NCG Banco, S. A., Banco Bilbao Vizcaya Argentaria (B. B. V. A.), Banco Santander, S. A., Banco Español de Crédito, S. A. (BANESTO), Banco Caixa Geral, Banco Popular, BANKIA, S. A. U., CAIXABANK, S. A., Banco Gallego, Barclays Bank, S. A., Sabadell Atlántico e Banco Etcheverría ou ben vía telemática a través dos canais dispoñibles na Oficina Virtual Tributaria de acceso a través de www.ferrol.es.Os contribuíntes que teñan domiciliado o pagamento nunha entidade financeira, os recibos seranlles cargados na conta por eles indicada os días sinalados no cadro anterior. As persoas que non reciban ou extravíen os dípticos mencionados poderán solicitar un duplicado nas OFICINAS DO IMFACOFE, sita na Casa do Concello, antes do remate do prazo indicado dado que a súa non recepción non exonera da obriga de pagamento nen impide a utilización da vía de constrinximento. Asemesmo poderán solicitar canta información precisen en horario de LUNS A VENRES, de 9:00 a 14:00 horas. Advírteselle que transcorrido o prazo de ingreso, as débedas serán esixidas polo procedemento de constrinximento, logo de devenga-lo recargo de prema, xuros de mora e, no seu caso, as custas que se produzan. O presente CALENDARIO DO CONTRIBUINTE PARA O EXERCICIO 2013 é susceptible de impugnación na vía contencioso-administrativa por quenes sexan titulares de dereitos ou intereses lexítimos, sen que a interposición do recurso interrumpa a súa aplicación. Resérvase a esta Presidencia a facultade de modificar o presente calendario cando motivos de índole técnica, debidamente xustificados, impidan a xestión dos recursos económicos indicados nas datas sinaladas, informando de tal circunstancia ós ciudadans coa suficiente antelación. Ferrol, 20 de decembro de 2012 O Presidente, Asdo.: José Manuel Rey Varela
07/01/2013 | Administración LocalMunicipal
A Laracha
Modificación Regulamento piscina 2012

Aprobado inicialmente a modificación do Regulamento do Ximnasio e Piscina Municipal Cuberta da Laracha en sesión plenaria extraordinaria celebrada o día 13 de decembro de 2012, ábrese un período de información pública polo prazo de trinta días, contados a partir da inserción deste anuncio no Boletín Oficial da Provincia, para que calquera persoa física ou xurídica poda examina-lo expediente na Secretaría do Concello e formular as alegacións que estimen pertinentes. No caso de non presentar ningunha reclamación, o acordo elevarase automaticamente a definitivo, sen necesidade de novo acordo plenario. A modificación consiste en dar nova redacción aos artigos 6, 8, 9, 14, 18, 19, 21, 25, 26, 27, 31, 34, 40, Seccións 7ª e 8ª do Capítulo III, Capítulo IV. Horario: de 9.00 a 15.00 horas. A Laracha, 28 de decembro de 2012 O alcalde José Manuel López Varela
07/01/2013 | Administración LocalMunicipal
Rois
Aprobación inicial do Orzamento xeral do concello de Rois para o exercicio 2013

APROBACIÓN INICIAL DO ORZAMENTO DE 2013 DO CONCELLO DE ROIS O pleno municipal deste Concello en sesión extraordinaria celebrada o día 21 de decembro de 2012 aprobou o orzamento xeral para o exercicio 2013, o anexo de persoal e plantilla, polo que en cumprimento do disposto no artigo 169 do Real Decreto Lexislativo 2/2004, de 5 de marzo, exponse o público nas oficinas do Concello durante o prazo de 15 días soltos, que comezará a contar dende o día seguinte ó da inserción do presente anuncio no boletín oficial da provincia, para que durante o mesmo as persoas interesadas poidan examinar o expediente e presentar as reclamacións ante o pleno nos termos establecidos polos artigos 170 do TRLRLF e artigo 22 do Real Decreto 500/1990. Rois, a 27 de decembro de 2012 O alcalde, Ramón Tojo Lens
07/01/2013 | Administración LocalMunicipal
Cee
Aprobación inicial da modificación da Ordenanza fiscal reguladora das taxas pola prestación do servizo da piscina municipal e instalacións deportivas

O Pleno do Concello de Cee, na sesión extraordinaria realizada o día 27 de decembro de 2012, acordou aprobar inicialmente a modificación da Ordenanza fiscal reguladora das taxas pola prestación do servizo da piscina municipal e instalacións deportivas. De acordo co establecido no artigo 17 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, o expediente sométese ao trámite de información pública e audiencia dos interesados polo prazo de 30 días hábiles, a contar dende o seguinte á publicación deste anuncio no Boletín Oficial da Provincia, durante o cal os interesados poderán presentar reclamacións ou suxestións. Se houbese reclamacións serán resoltas polo Pleno no prazo dun mes, en caso contrario entenderase definitivamente adoptado o acordo, ata entón provisional. Cee, 28 de decembro de 2012 A alcaldesa Zaira Rodríguez Pérez
07/01/2013 | Administración LocalMunicipal
Mugardos
Anuncio bases do VI Certame de Poesía “Concello de Mugardos” 21 de marzo - Día da Poesía

O Concello de Mugardos, por Resolución da Alcaldía núm.896 de data 11.12.2012, aprobou as bases que rexerán a VI edición do Certame de Poesía “Concello de Mugardos” 21 de marzo-Día da Poesía, que se transcriben de seguido, para os efectos de xeral coñecemento. O Concello de Mugardos, a través da Biblioteca Pública Municipal, convoca a sexta edición do Certame de Poesía “Concello de Mugardos”, co galo do Día da Poesía, o 21 de marzo. PRIMEIRA: Establécense tres categorías nas que o xurado designará un/unha gañador/a por categoría: - ata 12 anos - de 13 a 17 anos - iguais ou maiores de 18 anos. Cada concursante poderá presentar unha única poesía, que se axustará ás seguintes normas: TEMA: Libre. LINGUA: Galego FORMA E EXTENSIÓN: DIN A4 por unha cara (extensión máxima), mecanografada a dobre espazo, corpo de letra 14 e encabezada polo título. As poesías terán que ser orixinais, inéditas e non premiadas en calquera outro tipo de concurso. SEGUNDA: Achegaranse dúas copias sen asinar dentro dun sobre pechado que especificará no exterior o pseudónimo elixido polo/a autor/a e o nome do certame. Dentro deste sobre incluirase outro sobre pechado, co pseudónimo no exterior, que conterá fotocopia do documento de identidade e unha cuartilla co nome, apelidos, idade, enderezo completo e teléfono do/a autor/a. TERCEIRA: O prazo de entrega das poesías será todo o mes de febreiro. Presentaranse no rexistro de entrada do Concello de Mugardos ou enviaranse mediante correo certificado ao seguinte enderezo: VI CERTAME DE POESÍA CONCELLO DE MUGARDOS, Concellaría de Cultura, Deporte, Turismo e Mocidade do Concello de Mugardos, Avda. de Galicia, núm.45. (15620) Mugardos (A Coruña), segundo establece a Lei de Réxime Xurídico do Procedemento Administrativo Común no Art.38.4. CUARTA: Unha vez reunidos os membros do xurado para facer a oportuna valoración, resultará gañadora aquela poesía que, a criterio do xurado, sexa merecedora do primeiro premio, podendo facer ademais Mención Especial dalgunha outra se o consideran oportuno. QUINTA: O premio consistirá nun bono para mercar libros: - por valor de 100 €, para a categoría de iguais ou maiores de 18 anos - por valor de 60€, para a categoría de 13 a 17 anos, ambos inclusive - por valor de 40€, para a categoría de ata 12 anos, inclusive. SEXTA: O nome do/a gañador/a farase público o xoves 21 de marzo (Día mundial da poesía), tendo lugar o acto de entrega de premios o sábado 23 do mesmo mes ás 12.00 horas. SÉTIMA: As poesías que resulten premiadas quedarán no poder do Concello de Mugardos e pasarán a formar parte do patrimonio cultural deste, podendo cederlle ao premiado/a o uso e reprodución. OITAVA: A participación nesta convocatoria implica a aceptación das normas contidas nas presentes bases. Mugardos, 28 de decembro de 2012 O alcalde Xosé Fernández Barcia
07/01/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.40890. Centro de tratamento de residuos

Somozas Valorización de Lodos (BIOGAS S. L.), con DNI B70310008 e enderezo Avd. Vicente Esquerro (esquina Otero Pedrayo) s/n 2ª planta, solicita de Augas de Galicia a autorización de obras no lugar de Marbán, Concello de Somozas (As) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.40890. As obras solicitadas consisten na construción dun centro de tratamento de residuos en As Somozas. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Somozas (As) ou nas oficinas deste servizo, situadas na Rúa Wenceslao Fdez. Flórez, 1-2º - 15005 A Coruña, onde estará exposto o expediente de que se trata, para que poida ser examinado por quen o desexe. A Coruña, 21 de decembro de 2012 O xefe do Servizo Territorial Antonio López Grueiro
07/01/2013 | Administración LocalMunicipal
Fene
Secretaría
R. A. 1372/2012 para que a concelleira Rocío Bértoa Puente celebre a voda civil que terá lugar o dia 22 de decembro de 2012 ás 19:00 horas no Salón de Plenos do Concello

A Alcaldía ditou a Resolución núm.1372/2012 para que A concelleirA Rocio Bértoa Puente celebre a voda civil que terá lugar o vindeiro 22 de decembro de 2012 ás 19:00 horas no Salón de Plenos do Concello. Fene, 19 de decembro de 2012. O alcalde, Gumersindo Pedro Galego Feal.
07/01/2013 | Administración LocalMunicipal
Cee
Aprobación inicial de modificación da relación de postos de traballo do persoal laboral: conductor, oficial de 1.ª

O Pleno do Concello de Cee, na sesión extraordinaria realizada o día 27 de decembro de 2012, acordou aprobar inicialmente a modificación da relación de postos de traballo do persoal laboral fixo mediante a amortización do posto identificado coa denominación seguinte: Conductor. Oficial de 1ª. Código 01.01/07. De conformidade co disposto nos artigos 90.2 da Lei 7/1985, de 2 de abril, LBRL, 126 e 127 do Texto Refundido de disposicións vixentes en materia de Réxime Local, aprobado por R. D. Lvo.781/1986, de 18 de abril, así como no 169 do R. D. Lvo.2/2004, polo que se aproba o Texto Refundido da Lei Reguladora das Facendas Locais, sométese o dito acordo a información pública e audiencia aos interesados polo prazo de quince días hábiles, a contar dende o seguinte á publicación deste anuncio no Boletín Oficial da Provincia, para os efectos de presentación de reclamacións ou suxestións. No caso de presentarse reclamacións ou suxestións, estas serán resoltas polo Pleno, en caso contrario entenderase definitivamente adoptado o acordo, ata entón provisional, de conformidade co disposto nos artigos 126 do R. D. Lvo.781/1986 e 169 do R. D. Lvo.2/2004. Cee, 28 de decembro de 2012. A alcaldesa, Zaira Rodríguez Pérez.
07/01/2013 | Administración LocalMunicipal
Bergondo
Secretaría
Exposición pública

EXPOSICIÓN PÚBLICA O Pleno da Corporación, en sesión ordinaria celebrada o día 27 de decembro de 2012, acordou aprobar inicialmente as bases da convocatoria do concurso unitario para a provisión do posto de Secretaría do Concello de Bergondo. De conformidade co previsto no artigo 27.2 do Decreto 49/2009, dO 26 de febreiro, sométese a exposición pública o citado acordo por prazo de 15 días hábiles, para que os interesados poidan examinar o expediente nas dependencias municipais e presentar as reclamacións que estimen oportunas. De non presentarse reclamacións, o acordo provisional entenderase elevado a definitivo. Bergondo, 28 de decembro de 2012. A alcaldesa Alejandra Pérez Máquez
07/01/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Acordo do Departamento Territorial da Coruña polo que se somete a información pública o proxecto das instalacións que se describen no Concello das Somozas (N.º REIG 15/17318)

Acordo do Departamento Territorial de A Coruña polo que se somete a información pública o proxecto das instalacións que se describen no concello de AS SOMOZAS (N.º REIG 15/17318). Para os efectos previstos no punto 4 do artigo 13 do REAL DECRETO 1254/1999, do 16 de xullo, polo que se aproban as medidas de control dos riscos inherentes aos accidentes graves nos que interveñan substancias perigosas, sométese a información pública o proxecto das instalacións que se describen: - Solicitante: SOCIEDAD GALLEGA DE RESIDUOS INDUSTRIALES, S. A. (SOGARISA). - Enderezo social: Parque Empresarial de As Somozas (AS SOMOZAS 15565). - Denominación: planta de tratamento de residuos industriais. - Situación: Parque Empresarial de As Somozas (AS SOMOZAS 15565). Todas aquelas persoas ou entidades que se consideren afectadas poderán presentar as súas alegacións neste Departamento Territorial, edificio administrativo Monelos, 1.ª planta, no prazo de vinte días. Así mesmo, e durante o mencionado prazo, tamén se poderá examinar o proxecto de instalación. A Coruña, 18 de decembro de 2012. A xefa territorial Susana Vázquez Romero
07/01/2013 | Administración LocalMunicipal
Arteixo
Urbanismo
Licenza de actividade. Expediente 10/12 EPAR

SERVIZO DE URBANISMO Licenzas de Aperturas Expte: 10/12EPAR Refª.: MEAM/rl Solicitouse por Dª. LILIANA BEATRIZ PAOLINA SBAI GARCIA DE CUERVA licenza municipal de apertura dun local para destinalo a actividade de café-cantante, emprazado na Avda. Alcalde Manuel Platas Varela, nº 118-120, Vilarrodis, Arteixo, cumprindo co disposto no art.36 apartado a) nº 5 do Regulamento Xeral de Policía de Espectáculos Públicos e Actividades Recreativas de 27 de agosto de 1982, sométese a información pública, podendo ser examinado no departamento de urbanismo deste Concello polo prazo de DEZ DIAS hábiles –que comenzará a contarse dende o seguinte ó da inserción do presente edicto no Boletín Oficial da Provincia- podendo no devandito período presentar contra o mesmo, as alegacións ou exposicións, individuais ou colectivas, tanto en oposición como de modificación ou rectificación, que se consideren oportunas. Arteixo, a 27 de decembro de 2012. O ALCALDE P. D. Decreto 989/2011 Asdo.: Alberto Castro Calvete Concelleiro de Urbanismo
07/01/2013 | Administración LocalMunicipal
Ortigueira
Secretaría
Aprobación inicial orzamento exercicio 2013

Aprobado inicialmente polo Concello Pleno, en sesión ordinaria realizada o 27 de decembro de 2012, o Orzamento Xeral, Bases de Execución, e Cadro de Persoal para o exercicio económico 2013, exponse ao público o expediente polo prazo de quince días desde a publicación do presente anuncio, a efectos de reclamacións, de acordo co previsto no artigo 169 do Texto Refundido da Lei reguladora das facendas locais aprobado por Real Decreto Lexislativo 2/2004, de 5 de marzo. De conformidade co acordo adoptado, o orzamento considerarase definitivamente aprobado se durante o citado prazo non se presentan reclamacións. Ortigueira, 27 de decembro de 2012. O alcalde, Asdo.: Rafael J. Girón Martínez.
07/01/2013 | Administración LocalMunicipal
Ames
Notificación por comparecencia de providencia de constrinximento a diversos debedores

Edicto para notifica-la providencia de constrinximento a diversos debedores Ponse en coñecemento dos suxeitos pasivos que a continuación se expresan que intentada a notificación das respectivas providencias de constrinximento do Concello de Ames que igualmente se relacionan, non foi posible notificalas, polo que, conforme ao previsto no artigo 112 da Lei 58/2003, do 17 de decembro, xeral tributaria, se lles require por medio do presente anuncio para que comparezan os interesados ou os seus representantes debidamente acreditados na Oficina de recadación, sita na rúa Entrerríos, 6-baixo, Bertamiráns (Ames), Tfno.981 88 49 19, en horario de 08.30 a 14.30 de luns a venres e de 16.30 a 18.30 de luns a xoves, correo electrónico: ames@canaltributos. comames@canaltributos. com, co fin de ser notificados do texto íntegro do acto no prazo de quince días (15 días) naturais, contados desde o seguinte ao da publicación deste anuncio no Boletín Oficial de A Coruña. Transcorrido dito prazo sen comparecer, a notificación entenderase producida a tódolos os efectos legais desde o día seguinte ao do vencemento do prazo sinalado para comparecer. Procedemento que motiva a notificación: Procedemento de constrinximento. Concepto: notificación de providencia de prema. Ames, 4 de decembro de 2012. A tesoureira Asdo.: M.ª Gislena Hinojosa Holman Tourón
07/01/2013 | Administración LocalMunicipal
Ferrol
Facenda e Patrimonio
Citación por comparecencia (comunidade de herdeiros de don Francisco Amado Medín, etc.)

EDICTO O alcalde do Concello de Ferrol dicta o seguinte anuncio sobre a citación por comparecencia: 1.º.–Notificación por comparecencia. O non ser posible a notificación persoal e de acordo co que establece o art.112 da Lei 58/03, Lei xeral tributaria, cítase a todos e cada un dos interesados ou ós seus representantes relacionados no anexo, co fin de notificarlles por comparecencia o trámite da xestión tributaria que se indica. En todo caso a comparecencia deberá ter lugar no prazo de quince días naturais, contados dende o seguinte á publicación deste anuncio no Boletín oficial da provincia. Se durante o transcurso do dito prazo non se comparece, dende o día seguinte ó do seu vencimiento, a notificación entenderase producida a todos os efectos legais.2.º.–Lugar de comparecencia. Nas dependencias de Facenda e Patrimonio do Concello de Ferrol, en horario de 9.00 a 14.00, de luns a venres. Concello de Ferrol Praza de Armas, s/n Ferrol Teléfono 981 94-40-00 Ext.485 Teléfono directo 981 94-40-50 ANEXO Ferrol, O alcalde Asdo.: José Manuel Rey Varela
07/01/2013 | Administración LocalMunicipal
A Coruña
Tesourería. Departamento de Recadación
Edicto de citación para a notificación de requirimento de pagamento (art.112 Lei xeral tributaria)

Edicto de citación para a notificación de requirimento de pago (art.112 Lei xeral tributaria) Emilio Antonio Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultdo positivo, practicarlles a notificación persoal aos debedores que se relacionan, ou aos seus representantes, nos termos do art.112 da Lei 58/2003, do 17 de decembro, xeral tributaria, a través do presente edicto e de conformidade co que dispón a dita norma, cítaselles para seren notificados mediante comparecencia, durante o prazo e no lugar que logo se dirá, do siguiente REQUIRIMENTO DE PAGO, ditado no curso dos expedientes administrativos que lles afectan, incoados por esta Recadación: Rematado o prazo de ingreso sinalado no art.62.5 da Lei 58/2003 xeral tributaria sen que se teñan satisfeito os créditos que se detallan no anverso, notificados segundo o previsto no art.71 do Regulamento xeral de recadación (R. D. 939/2005), de conformidade co disposto nos arts.106 e 11. c) da Ordenanza xeral de recadación do Excmo. Concello da Coruña, en consonancia cos arts.93.1. c) da Lei 58/2003 xeral tributaria, e 79 do Regulamento xeral de recadación, en cumprimento da providencia dictada polo Vitor Jose Ambroze Dimitrijevic ordeando o embargo dos bens dos debedores en cantidade suficiente para cubrir o débito principal, recargo de prema, xuros de mora e custas do procedemento, ditouse polo xefe do Departamento de recadación, DILIXENCIA DE EMBARGO DE CONTAS CORRENTES E DE AFORRO. Téndose ordeado ás entidades financieiras que se indican o embargo dos saldos das contas correntes referenciadas, o seu resultado foi negativo. O que se comunica aos efectos oportunos, requiríndose o pago do importe dos expedientes, que poderá facer nas oficinas de la Recadación Municipal, situadas na r/ Franxa, n.º 20 -22 baixo, en horario de 8 a 14 horas, de luns a venres, ou ben mediante transferencia bancaria á conta restrinxida de Recaudación, n.º 2080.0008.34.3110000030, indicándose naquela o n.º de expediente expresado no encabezamento. De non se producir o pago da débeda, proseguirá a execución dos bens do debedor conforme ao disposto no art.169 da Lei xeral tributaria. Prazo da comparecencia: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Lugar da comparecencia: Oficinas da Recadación Municipal do Excmo. Concello da Coruña, situadas na r/ Franxa, 20-22 baixo, en horario de 08.00 a 14 horas, de luns a venres. A Coruña, 28 de decembro do 2012. O xefe do Departamento de Recadación Fdo: Emilio A. Álvarez Fachado
07/01/2013 | Administración LocalMunicipal
Bergondo
Secretaría
Aprobación inicial de ordenanza municipal

ANUNCIO Logo de que foi aprobada inicialmente, por acordo do Pleno adoptado en sesión de data 27 de decembro de 2012, a ORDENANZA REGULADORA DA PROTECCIÓN DE CAMIÑOS E VÍAS DE TITULARIDADE MUNICIPAL, CON MOTIVO DA EXECUCIÓN DE TALAS, DEPÓSITO, CARGA E TRANSPORTE DE MADEIRA NO TERMO MUNICIPAL DE BERGONDO, ós efectos do previsto no artigo 49 da Lei 7/85, do 2 de abril, reguladora das bases do réxime local, ábrese un período de información pública polo prazo de 30 días; dito prazo contarase a partir do seguinte ó da publicación deste anuncio no Boletín Oficial da Provincia. Durante o devandito prazo os interesados poderán examinar o expediente e presentar as alegacións ou suxestións que estimen oportunas. De non presentarse alegacións durante o prazo indicado, entenderase definitivamente adoptado o acordo, ata entón provisional. Bergondo, 28 de decembro de 2012. A alcaldesa Alejandra Pérez Máquez